Runar Myrnes Balto

Runar Sammol Myrnes Balto (født 12. juli 1987) er en norsk, samisk politiker som i 2017 ble innvalgt i Sametinget. Han representerer Norske Samers Riksforbund, og møter i Sametinget for Vesthavet valgkrets. 

I 2010 var Balto leder for Studentenes og Akademikernes Internasjonale Hjelpefond (SAIH). I 2012 begynte han å jobbe for Norske Samers Riksforbund.

Balto har studert samfunnsfaglig utviklingsstudier ved Universitetet i Oslo. Han er bosatt i Evenes. 

I 2017 var Balto, Mikkel Eskil Mikkelsen og Anne Henriette Reinås Nilut de tre første åpent homofile representantene på Sametinget. Sammen med Mikkel Eskil Mikkelsen ble han kåret til årets LHBT-person under GayGalla 2018.

Referanser

Eksterne lenker
 Sametinget - Runar Myrnes Balto 

Norske sametingspolitikere
NSR-politikere
Samiske politikere